
ФОРМИ НА ОБУЧЕНИЕ
в ДГ № 149 „Зорница“


	Формите на обучение и педагогическо взаимодействие с децата в ДГ № 149 „Зорница“ са основни и допълнителни.
1. Основна форма на педагогическо взаимодействие –  педагогическа ситуация, която протича предимно под формата на игра. Педагогическите ситуации се организират само през учебно време и осигуряват постигане на компетенции, определени от образователните стандарти за предучилищно образование. В детска градина № 149 „Зорница“ се провеждат основни форми на педагогическо взаимодействие по следните образователни направления:
· Български език и литература – Съдържанието на образователното направление е структурирано в шест образователни ядра: Свързана реч, Речник, Граматически правилна реч, Звукова култура, Възприемане на литературно произведение и Пресъздаване на литературно произведение.
· Математика – Обемът на съдържанието по образователното направление е систематизирани в пет образователни ядра: Количествени отношения, Измерване, Пространствени отношения, Времеви отношения, Геометрични фигури и форми.
· Околен свят – Съдържанието на образователното направление е структурирано в четири образователни ядра: Самоутвърждаване и общуване с околните, Социална и здравословна среда, Светът на природата и неговото опазване и Културни и национални ценности.
· Изобразително изкуство – Чрез организираната и системна работа по образователното направление децата развиват своите познавателни и изобразителни умения в три основни ядра: Художествено възприемане, Изобразителни материали и техники и Изобразително творчество.
· Музика – Обемът на съдържанието по образователното направление е систематизирани в четири основни ядра: Възприемане, Възпроизвеждане, Музика и игра и Елементи на музикалната изразност.
· Конструиране и технологии – Обемът на съдържанието по образователното направление е систематизирани в четири основни ядра: Конструиране и моделиране, Обработване на материали, съединяване и свързване, Грижи и инициативност, Техника.
Физическа култура – Съдържанието на образователното направление е структурирано в четири образователни ядра: Естествено приложна
· двигателна дейност, Спортно-подготвителна двигателна дейност, Физическа дееспособност, Игрова двигателна дейност.

2. Допълнителни форми на педагогическо въздействие:
· Игри – театрални, конструктивни, сюжетно-ролеви, подвижни, музикални и други;
· Утринна гимнастика;
· Творчески занимания по интереси;
· Празници и концерти;
· Културно-развлекателни – посещения на театрални постановки, изложби, музеи и други;
· Разходки и екскурзии сред природата;
· Групова работа с психолог за изграждане на позитивни междуличностни взаимоотношения и екипна работа.

3. Разпределение на формите на педагогическо взаимодействие.

Годишният календар е разпределен на учебна година, т.е. учебно време, което е между 15 септември и 31 май и неучебно време, което е между 1 юни и 14 септември. Учебното време се организира в учебни седмици и в учебни дни. Учебната седмица е с продължителност пет учебни дни и съвпада с работната седмица. В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни, съответно обявените работни дни са учебни за децата. Учебният ден включва основните и допълнителните форми на педагогическо взаимодействие, както и време за хранене, почивка и самостоятелни дейности по избор на детето.

В детска градина № 149 „Зорница“ всички групи са с целодневна организация. Целодневната организация осигурява възпитание, социализация, обучение и отглеждане на децата в рамките на 12 последователни астрономически часа на ден през учебната година.

Началният час на сутрешния прием и крайният час на изпращането на децата за деня се определят с Правилника за дейността на детска градина № 149 „Зорница“.

В целодневна организация в учебното време се редуват основна и допълнителни, а в неучебното време – само допълнителни форми на педагогическо взаимодействие, като се осигуряват и:
· условия и време за игра и почивка;
· условия и време за сутрешна, междинна и следобедна закуска и обяд;
· дейности по избор на детето.

Учителите в групите определят редуването на формите на педагогическо взаимодействие и организират деня на децата. Конкретното разпределяне на педагогическите ситуации по образователни направления се осъществява в годишно и седмично разпределение.

Броят на педагогическите ситуации и образователните направления, по които те ще се провеждат са, както следва:
1. за първа възрастова група – 11;
2. за втора възрастова група – 13;
3. за трета възрастова група – 15;
4. за четвърта възрастова група – 17.

Продължителността на една педагогическа ситуация е:
1. за първа възрастова група – 15 мин.;
2. за втора възрастова група – 20 мин.;
3. за трета възрастова група – 25 мин.;
4. за четвърта възрастова група – 30мин.

Разпределение на основните и допълнителните форми на педагогическо взаимодействие по образователни направления по възрастови групи:
Първа възрастова група – 11 педагогически ситуации:
· Български език и литература – 1 
· Математика – 1 
· Околен свят – 1 
· Изобразително изкуство – 2 
· Конструиране и технологии – 1 
· Музика – 2 
· Физическа култура – 3
Втора възрастова група – 13 педагогически ситуации:
· Български език и литература – 2 
· Математика – 1 
· Околен свят – 2 
· Изобразително изкуство – 2 
· Конструиране и технологии – 1
· Музика – 2 
· Физическа култура – 3
Трета възрастова група – 15 педагогически ситуации:
· Български език и литература – 2 
· Математика – 2 
· Околен свят – 2 
· Изобразително изкуство – 2 
· Конструиране и технологии – 2 
· Музика – 2 
· Физическа култура – 3
Четвърта възрастова група – 17 педагогически ситуации:
· Български език и литература – 3 
· Математика – 3 
· Околен свят – 2
· Изобразително изкуство – 2 
· Конструиране и технологии – 2 
· Музика – 2 
· Физическа култура – 3

Учителите имат право:

· да разпределят тематично материалът за всяка възрастова група;
· сами да избират методите на преподаване, както и спомагателните книжки, с които работят.

[bookmark: _Hlk178155977]За учебната 2024/2025 година ДГ № 149 „Зорница“, ще работи с познавателните книжки на Издателство БИТ И ТЕХНИКА – „Златното ключе“- I гр., II а, II б, II в, IVб.   Издателство Просвета - „Чуден свят“ - Iв, IIв, IVв. Издателство Клет - „Изкуства“- III а, III б, IV а . Това осигурява ритмично и балансирано разпределяне на съдържанието по образователните направления и включва темите за постигане на отделни компетентности като очаквани резултати от обучението, както и методите и формите за проследяване на постиженията на децата.

